Voisi ajatella, että jouhevinta olisi ilmoittaa asiakkaalle oma tuntihinta ja tehdä töitä sitten sen verran kuin tarve vaatii. Tuntihinnoittelun haaste on kuitenkin siinä, että sinun voi olla vaikea määritellä tarkasti, miten kauan tietty projekti vie työaikaasi. Tällöin et myöskään pysty etukäteen sanomaan asiakkaallesi tarkkaa työn hintaa. Siksi asiakas ei välttämättä osta tuntihinnoiteltua työtä helposti. Tuntihintasi arviointi auttaa kuitenkin sinua itseäsi. Myös urakkapalkka on helpompi määritell�� tuntihinnan kautta.
Urakkahinnoittelu on usein asiakkaalle helpompi ratkaisu. Siinä työn määrä ja hinta on yleensä helpompi hahmottaa. Urakkapalkassa asiakas saa tietää yhden hinnan, jolla hän saa haluamansa palvelun. Itse vastaat siitä, että olet arvioinut työhön kuluvan ajan oikein. Hyvin tehty arvio lisää uskottavuuttasi ja antaa sinulle varmuutta oman työsi tekemiseen. Kun siis laskutat työstäsi urakkapalkkan, sinun ei tarvitse välttämättä ilmoittaa asiakkaalle tuntihintaasi, vaikka olisitkin sen määritellyt itsellesi.